18/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 325/2008

Resolución do 21 de outubro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Rianxo (N.° Expte. IN407A 325/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S. A. Enderezo social: Avda. de Arteixo, 171 - A Coruña. Denominación: modificado L. M. T., C. T. C., R. B. T., Meiquiz. Situación: Rianxo. Características técnicas: Liña eléctrica de media tensión aérea, a 20 kV, cunha lonxitude de 745 m, coa orixe na L. M. T. A. Carbonell-Rianxo entre C. T. Abuín (Expte.31.648) e C. T. Raño (Expte.178/95), condutor tipo LA 56/54,6 mm 2, e final no paso aéreo-soterrado a C. T. Meiquiz. Liña eléctrica de media tensión subterránea, a 20 kV, cunha lonxitude de 760 m, coa orixe no apoio fin de liña proxectado, condutor tipo RHZ1, e final no C. T. C. Meiquiz proxectado. Centro de transformación prefabricado, cunha potencia de 160 kVA, e unha relación de transformación de 20.000/400-230 V. Liña de baixa tensión aérea, cunha lonxitude de 1.336 m, coa orixe na R. B. T. S. proxectada, condutor tipo RZ, e apoios de formigón. Rede de baixa tensión subterránea, cunha lonxitude de 35 m, coa orixe no C. T. Meiquiz, proxectado, condutor tipo XZ1. Concello de Rianxo. Resultan os seguintes feitos: Primeiro. –A petición someteuse a información pública por Acordo do 26 de maio de 2009, do Departamento Territorial, publicada no DOG do 26 de xuño de 2009, no BOP de A Coruña do 15 de xuño de 2009 e no xornal El Correo Gallego de 9 de xuño de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Jose Junior Casermeiro Cubertoret, en representación da comunidade de montes en man común de Pena-Leiro, propietarios do predio n.° 1, manifesta que o trazado é inadecuado por non adaptarse á pista forestal, polo que é un prexuízo para a explotación do monte. Considera necesario dar traslado do expediente ao Servizo de Patrimonio DA Consellería de Cultura e Turismo, ante a existencia dun Vía Crucis con cruceiros de pedra, cun importante valor cultural. Para evitar o impacto ambiental, os perigos que se xeran con ocasión de incendios, consideran que o trazado debe de ir subterráneo. Que o monte Pena-Leiro se encontra conveniado coa Consellería de Agricultura, Pesca e Alimentación, polo que a actual Consellería tamén debe de ser parte do expediente, dándosele traslado do mesmo. A solicitude de declaración de utilidade pública, debe de ir acompañada do pertinente dictamen de incidencia ambiental (Decreto 133/2008, de 12 de xuño). A exposición do proxecto ao público en A Coruña, a máis de 100 km de distancia do lugar afectado polas obras, e onde ten o seu enderezo a comunidade de montes propietaria dos bens que resultan afectados, supón unha vulneración do establecido na Lei 30/92. Debería estar exposto ao público no Concello de Rianxo. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte: Que adaptar o trazado da liña eléctrica á pista forestal non reduciría a afección da servidume de paso de enerxía eléctrica, debendo de gardarse unha separación regulamentaria á vías públicas. Que o proxecto realizouse conforme o Decreto 3151/68 de 28 de novembro R. T. L. E. A. T., sen que existan limitacións, nin prohibicións que impidan o establecemento da servidume. Xunto ao modificado, foron presentadas as correspondentes separatas, para o Servizo de Patrimonio Cultural da Consellería de Cultura e Deporte, coa finalidade de que emitan o correspondente condicionado técnico. En canto ao soterramento da liña aérea proxectada, a variación proposta superaría o10% do orzamento do proxecto (art.161, R. D. 1955/2000 de 1 de decembro). Que como parte interesada na relación de bens e dereitos afectados pola instalación, figura o Servizo de Montes e Industrias Forestais da Consellería de Medio Rural. Que o proxecto non se encontra incluído entre os que se lles podería aplicar o trámite regulado no Decreto 133/2008 de 12 de xuño, polo que se regula a avaliación de incidencia ambiental. Que o trámite de información pública ao que se somete o modificado do proxecto, cumpre có R. D. 1955/2000 de 1 de decembro. Non se vulnera o art.37 da Lei 30/1992 de 26 de novembro, por canto este artigo refírese aol acceso dos cidadáns a arquivos e rexistros de expedientes con procedementos terminados, que non é o caso. Que si o proxecto é autorizado, será o Xurado de Expropiación de Galicia, o encargado de valorar os prexuízos que se producen neste predio, establecendo o prezo xusto. Fundamentos de dereito Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica,. en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 21 de outubro de 2009. Tristana Moraleja Gómez Xefa Territorial da Coruña